Евзаш йолчу исторех ю лакхахь йийцинарг, ткъа дукха ду дийцарш Оьрсийчоьно йихкинчу ДАIИШехь тIемаш бинчу нахах лаьцна. Книги тIехь дагалецамаш бу Шемахь баланза бисинчу нехан а, цигара бевддачийн а, церан гергарчийн а. Дац оцу дийцаршкахь деза къамелаш – халахетарш а, дохкобовлар а ду. Масала, Хьасана, книгин цхьана турпалхочо, тIемаш бина Шемахь, амма шекваьлла ДАIИШан политиках, кхетта ша лелориг эрна хиларх – оцу бахьаница набахти чу воьллина даIишхоша, лоьхуш лелла дIаваха некъ, амма аьтто ца баьлла.Оха накъосташца, гул а лой, ДАIИШан проблемаш йийцарейора, гарехь, ладоьгIна АМНИАТерчу белхахоша (ДАIИШан чоьхьарчу гIуллакхийн урхаллера ницкъаш– РС), цара цкъа сан накъостан цIа чу а лилхина, дIавигира со. Кхин цул тIаьхьа сайн доьзал ца гина суна– дуьйцу Хьасана. 